Diari Oficial de la Generalitat Valenciana


Sumari del DOGV 3229, del 24-04-1998 (1998/3078)

ORDRE de 7 d'abril de 1998, del conseller d'Obres Públiques, Urbanisme i Transports, per la qual es desplega el Decret 32/1998, de 31 de març, del Govern Valencià, que aprova el Reglament Orgànic i Funcional de la Conselleria d'Obres Públiques, Urbanisme i Transports.
----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1998/04/07/(1)/dof/vci/html**

### Dades del document

Número de DOGV
:   3229

Data del DOGV
:   24-04-1998

Secció del DOGV
:   I. DISPOSICIONS GENERALS

Número del document
:   1998/3078


Data del document
:   07-04-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

ORDRE de 7 d'abril de 1998, del conseller d'Obres Públiques, Urbanisme i Transports, per la qual es desplega el Decret 32/1998, de 31 de març, del Govern Valencià, que aprova el Reglament Orgànic i Funcional de la Conselleria d'Obres Públiques, Urbanisme i Transports. [1998/Q3078]
  
Una vegada aprovat el Reglament Orgànic i Funcional de la Conselleria d'Obres Públiques, Urbanisme i Transports, l'estructura del qual es conforma pel nivell directiu d'aquesta, el de la Secretaria General Administrativa i les distintes àrees i divisions, es fa necessari el desplegament d'aquests òrgans fins al nivell de direcció de servei.
  
Per això i fent ús de les facultats que m'atribueix el Decret 32/1998, de 31 de març, del Govern Valencià, i els articles 35.e) i 71 de la Llei 5/1983, de 30 de desembre, del Govern Valencià,
  
ORDENE
  
Article 1. De la Sotssecretaria d'Urbanisme i Ordenació Territorial
  
La Sotssecretaria d'Urbanisme i Ordenació Territorial s'estructura en els serveis següents:
  
- El Servei de Suport Tècnic realitza les funcions:
  
a) Suport i assessorament tècnic al sotssecretari i a les altres unitats de la Sotssecretaria.
  
b) Elaboració de propostes, informes i memòries que fan referència a la formulació i al seguiment dels plans i projectes a càrrec de la Sotssecretaria.
  
c) El seguiment i el control tècnic dels plans i els programes d'actuació.
  
d) Suport tècnic a les altres unitats de la Sotssecretaria en matèria de documentació, estudis, plans i programes.
  
e) Cooperació amb les diferents administracions públiques i, especialment, amb l'administració local, en matèria urbanística i assessorament general.
  
f) Altres funcions que puga encomanar-li el sotssecretari d'Urbanisme i Ordenació Territorial.
  
- El Servei de Coordinació Territorial realitza les funcions:
  
a) Supervisió i coordinació de les actuacions que, en matèria urbanística, es despleguen als serveis territorials.
  
b) Elaboració dels informes, els estudis i les anàlisis que calguen per a la determinació de criteris i directrius de política urbanística i adequació d'aquesta amb les distintes administracions competents en la matèria, i, especialment, les que fan referència a temes d'ordenació territorial.
  
c) Redacció d'instruccions i circulars en matèria de planejament i disciplina urbanística.
  
d) Redacció de propostes legislatives en actuació integrada i coordinada amb el Servei Jurídic de la Conselleria, així com assessorament en legislació i jurisprudència.
  
e) Realitzar aquelles altres funcions que se li encomane en matèria urbanística i territorial.
  
- El Servei d'Informació i Divulgació Territorial exerceix les funcions:
  
a) Creació, manteniment i gestió de l'arxiu documental i cartogràfic.
  
b) Creació, manteniment i gestió d'un sistema d'informació territorial per a l'aplicació d'aquest en els processos d'anàlisi, planificació i control.
  
c) Difusió i divulgació de la informació territorial.
  
d) Divulgació de directrius, normes i instruccions en matèria urbanística.
  
e) Redacció i/o direcció de plans, projectes i instruments de gestió urbanística, així com l'assistència i la col·laboració amb les diferents administracions públiques.
  
f) Qualsevol altra funció que puga ser d'interés en matèria de planificació urbanística i territorial.
  
- El Servei d'Ordenació Territorial exerceix les funcions:
  
a) Elaboració dels treballs d'anàlisi, diagnòstics i planificació, corresponents amb els instruments establits en la legislació d'ordenació territorial i urbanística, així com qualssevol altres d'anàloga finalitat territorial, inclosa la cooperació en instruments supraregionals.
  
b) Supervisió i direcció de les assistències tècniques en qualsevol treball d'ordenació territorial.
  
c) Gestió i seguiment d'accions territorials desenvolupades en qualsevol dels instruments relacionats amb l'ordenació del territori.
  
d) Informes, estudis i prospectives en matèria urbanística i ordenació territorial.
  
Article 2. De la Secretaria General
  
1. Depenen de la Secretaria General Administrativa:
  
1.1. Divisió de Programació Econòmica i Projectes estructurada en:
  
- Servei Pressupostari, al qual correspon l'elaboració, el seguiment i l'anàlisi del pressupost, la gestió pressupostària -modificacions del pressupost i comptabilitat pressupostària- i la gestió econòmica d'ingressos i despeses en general.
  
- Servei de Programació i Control d'Inversions, al qual correspon establir els marcs generals o específics de programació en col·laboració amb les direccions generals, i aplicar criteris d'eficàcia econòmica de les inversions, i també el seu seguiment, especialment en aquells projectes amb finançament condicionat.
  
- Servei de Coordinació i Supervisió de Projectes, al qual corresponen la supervisió dels projectes tècnics, en concret realitza l'examen dels avantprojectes i projectes d'obra, i també de les modificacions d'aquests, fins i tot en la seua comprovació aritmètica, i pot demanar els aclariments, les ampliacions o les rectificacions que considere oportuns per a l'esmena de defectes o esmenar-los per si mateix, i vigila el compliment de les normes reguladores, tant tècniques com jurídiques en els documents esmentats. L'àmbit territorial d'aquest és la Comunitat Valenciana.
  
El secretari general podrà destacar unitats del Servei de Supervisió de Projectes a les direccions generals o territorials que ho necessiten.
  
1.2. El Servei d'Organització i Informàtica realitza les funcions d'establir criteris d'eficàcia i celeritat i aplicar-los a l'activitat dels serveis, procurant-ne el correcte funcionament; adoptar les mesures que conduïsquen a la racionalització, la simplificació, la informatització i la millora de la tramitació administrativa, de l'estructura i dels mètodes de treball, aplicant les noves tecnologies i desplegant les tècniques informàtiques, i en especial l'anàlisi de processos i tasques administratives, propostes de millora, establiment de nous circuits, anàlisis funcionals de les aplicacions, disseny i normalització d'impresos i la logística de les comunicacions.
  
Igualment realitza el desplegament, el seguiment i el control dels projectes informàtics de tota la Conselleria, la implantació d'aquests i el manteniment; la formació dels usuaris, l'assistència tècnica i la coordinació de les distintes actuacions en aquestes matèries.
  
1.3. El Servei de Gestió Administrativa realitza les funcions d'impulsar i fer el seguiment de tots els expedients de la Conselleria que impliquen despeses, i tramitar aquells que no siguen competència d'altres dependències; organitzar la documentació, l'arxiu, el registre general de documents i la informació al públic; coordinar i aplicar criteris d'economia en l'adquisició de mobiliari i material no inventariables, i control de despeses corrents; elevar propostes sobre instal·lacions i manteniment dels locals de la Conselleria; difondre la informació administrativa internament a la Conselleria i, especialment, totes les que tenen relació amb el règim interior, la coordinació administrativa, el suport administratiu de la Junta de Compres i la coordinació, si escau, de les unitats d'actuació administrativa.
  
1.4. El Servei de Contractació i Expropiacions realitza la gestió i la tramitació dels expedients relatius a expropiació, adquisició de béns i efectes, contractació d'obres, serveis i subministraments, concessió de subvencions i convenis de gestió d'inversions regulats pel Decret 35/1988, de 21 de març, del Consell de la Generalitat Valenciana i, en especial, la confecció de plecs de condicions, fiances i documents contractuals, reversió d'expropiacions efectuades, actuacions davant del Jurat Provincial d'Expropiació o tribunals competents. Així mateix, l'elaboració d'informes i propostes de resolució i totes aquelles incidències que es puguen derivar dels expedients de contractació i expropiacions, i tenir cura de la correcta aplicació de les normes legals vigents en tot el procés.
  
1.5. El Servei de Personal realitza les funcions de proposar i executar la política de personal de la Conselleria, i també l'aplicació de normes i directrius internes. Tramitar la creació de llocs i modificacions del catàleg, selecció i provisió de llocs, situacions, jubilacions, baixes, permisos i llicències, règim jurídic, retributiu i disciplinari, incidències i control horari i, especialment, l'elaboració d'informes i propostes de resolució, impuls, tramitació i seguiment de tots els expedients propis d'aquesta matèria, inclosa la confecció i incidències de nòmines, i també la conservació i custòdia dels expedients personals.
  
2. De l'Àrea d'Estudis i Documentació depén:
  
- El Servei de Relacions Institucionals realitzarà les funcions de: assessorar, d'acord amb criteris de competència tècnica i des d'una perspectiva pluridisciplinar, el conseller, el sotssecretari d'Urbanisme i Ordenació Territorial, el secretari general i, ssi escau, la resta dels òrgans directius de la Conselleria; reunir, elaborar i analitzar informació i documentació sobre les matèries pròpies de la Conselleria, i prepararà per això els estudis i els informes tècnics que calga; estudi, proposta i tramitació de les actuacions de la Conselleria relacionades amb l'activitat parlamentària; preparació de la memòria anual de la Conselleria, com també altres activitats dirigides a la difusió de les seues actuacions o al foment del coneixement i l'estudi de qüestions d'interés per a la Conselleria.
  
Article 3. De la Direcció General d'Obres Públiques
  
1. La Divisió de Ports i Costes està integrada pels serveis següents:
  
1.1. Servei de Planificació i Infrastructura Portuària, al qual correspon la planificació del sector portuari competència de la Generalitat Valenciana, la redacció d'estudis, plans i projectes, i la direcció d'obres de nova infrastructura, com també la inspecció dels ports explotats en règim de concessió.
  
1.2. Servei d'Explotació i Conservació de Ports, al qual correspon la direcció tècnica d'explotació dels ports de la Generalitat Valenciana, la prestació i l'ordenació dels serveis portuaris, la cura de zones de servei i la conservació i el manteniment de la infrastructura i les instal·lacions portuàries, el replanteig, el reconeixement final i la inspecció de les autoritzacions i concessions.
  
1.3. Servei de Gestió de Ports i Costes, al qual correspon la liquidació i la gestió de tarifes, els cànons i taxes i el manteniment de la comptabilitat d'explotació. La tramitació i el seguiment dels expedients de la Divisió de Ports i Costes i, en particular, els de concessió, autorització i sanció, amb elaboració de les propostes de resolució i informe previ, a l'efecte de l'article 116.2 de la Llei 30/1992, de 26 de novembre, dels recursos contra les resolucions del director general d'Obres Públiques.
  
1.4. Servei de Costes, al qual correspon la redacció del Pla de Costes de la Generalitat Valenciana i d'estudis, plans i projectes d'ordenació del litoral i la direcció de les actuacions que els despleguen. Així mateix, se li atribueix la vigilància de la zona de servitud de protecció de costes, amb un informe de les autoritzacions i les sancions en aquesta matèria. Igualment li correspon l'emissió d'informes tècnics per a l'elaboració dels informes preceptius a l'administració de l'estat en matèria de ports i costes.
  
2. La Divisió de Carreteres està integrada pels serveis següents:
  
2.1. Oficina del Pla de Carreteres, a la qual corresponen les funcions de desplegament i seguiment del Pla de Carreteres de la Comunitat Valenciana, i també la coordinació d'aquesta amb unes altres institucions; la formulació de les propostes de programació anual o plurianual de les inversions; la gestió dels plans específics, projectes i estudis derivats d'aquest; l'elaboració de la normativa bàsica, i la coordinació entre la planificació viària i la planificació urbanística i territorial. L'àmbit territorial d'aquesta és la Comunitat Valenciana.
  
2.2. Servei de Construcció, al qual correspon la gestió integral d'aquelles actuacions que, pel seu caràcter estratègic, li encomane el cap de la Divisió; les funcions d'aquest Servei aniran encaminades a la gestió i control de les obres i les seues incidències, i al control d'aquells convenis que s'estime convenient. L'àmbit territorial d'aquest és la Comunitat Valenciana.
  
2.3. Servei de Seguretat Vial, al qual corresponen les funcions encaminades a millorar la seguretat vial de les carreteres, en allò que fa referència a l'anàlisi, el diagnòstic i la planificació d'actuacions, i també el desplegament i la coordinació amb unes altres institucions; els aspectes relatius a la gestió i la informació de la carretera, els seus elements patrimonials i els seus serveis complementaris pel que fa a l'estat, l'ús i el funcionament, especialment la coordinació en matèria de protecció civil amb les altres institucions. L'àmbit territorial d'aquest és la Comunitat Valenciana.
  
3. La Divisió de Recursos Hidràulics està integrada pels serveis següents:
  
3.1. Servei de Planificació, al qual corresponen les funcions d'elaboració, gestió i programació dels plans i estudis relacionats amb els serveis i les infrastructures hidràuliques de caràcter urbà a la Comunitat Valenciana. Li correspon també la realització dels treballs i els estudis sobre planificació hidrològica en desplegament de la legislació sobre aigües, i també coordinar la relació institucional de la Generalitat Valenciana amb els òrgans de govern, gestió i planificació dels organismes de la conca de l'Ebre, Xúquer i Segura.
  
3.2. Servei de Projectes, al qual correspon la gestió i la supervisió dels projectes d'infrastructura hidràulica urbana.
  
3.3. Servei de Construcció, al qual corresponen les funcions de direcció, supervisió i control, certificació i proposta de modificació, si escau, de les obres d'infrastructura hidràulica, i també el control de la normativa vigent en matèria de seguretat i higiene en el treball i impacte ambiental.
  
4. El Servei de Suport Tècnic és la unitat d'assistència, assessorament i suport immediat al director general d'Obres Públiques i a les altres unitats de la Direcció General. S'ocupa de totes aquelles tasques encomanades pel director general i, específicament, de les següents:
  
a) Elaboració i proposta d'informes i memòries referents a la formulació i al seguiment dels plans, programes d'actuació i projectes a càrrec de la Direcció General.
  
b) Preparació i seguiment de les reunions de treball del director general amb institucions i ciutadans, i també de les seues assistències a consells i comissions dels quals forme part.
  
c) En actuació integrada i coordinada pel Servei Jurídic de la Conselleria, la redacció de propostes legislatives, instruccions i circulars, com també assessorament jurídic als serveis tècnics de la Direcció General.
  
d) Suport a les unitats de la Direcció General en matèria de documentació, estudis, plans i programes en coordinació amb l'Àrea d'Estudis i Documentació de la Conselleria.
  
Article 4. De la Direcció General de Transports
  
Depenen de la Direcció General de Transports:
  
1. La Divisió d'Infrastructura del Transport, integrada per:
  
1.1. Servei de Projectes, al qual correspon la preparació i el desplegament d'actuacions necessàries per a la redacció dels projectes i l'aprovació posterior, la direcció, les modificacions i les incidències, d'acord amb la programació existent.
  
1.2. Servei d'Obres, al qual correspon la preparació i el desplegament de les actuacions necessàries per a l'execució de les obres incloses en els programes de la Direcció General, la seua direcció, les modificacions i la liquidació.
  
2. El Servei d'Administració del Transport duu a terme les funcions següents:
  
a) L'informe i la proposta de resolució, si escau, d'expedients en l'àrea del transport per carretera que excedisquen de les competències resolutives assignades als serveis territorials de Transports.
  
b) L'estudi i l'assessorament sobre les matèries de la seua competència en els aspectes normatiu i reglamentari, d'assistència en la coordinació de les polítiques de transport entre les distintes administracions i de coordinació administrativa dels serveis territorials.
  
c) Gestió de la capacitació professional dels transportistes.
  
d) Gestió dels serveis del taxi en l'àrea de prestació conjunta de València.
  
3. Servei de Seguretat en el Transport. L'impuls, la planificació i el control dels plans de seguretat en el transport de mercaderies perilloses, transport escolar i de menors, transport de viatgers i transport de mercaderies en relació amb la normativa vigent en la matèria.
  
4. Servei de Planificació. Duu a terme la redacció o la direcció dels estudis i les anàlisis sectorials, i també aquelles comeses de caràcter tècnic que se li encomanen en suport de la resta dels serveis de la Direcció General. Recopilarà, arxivarà i formarà un centre de documentació tècnica i estadística.
  
5. Servei d'Arbitratge. Exerceix la direcció i la coordinació de les juntes arbitrals del Transport de la Comunitat Valenciana en les funcions que estableix la legislació vigent, i qualssevol altres d'arbitratge i procediment que li assigne el director general.
  
Article 5. De la Direcció General d'Arquitectura i Habitatge
  
La Direcció General d'Arquitectura i Habitatge s'estructura en les unitats següents:
  
1. Divisió de Promoció Pública que està integrada pels serveis següents:
  
1.1. Servei de Projectes i Obres, al qual correspon la programació, la preparació, la tramitació, el control i el seguiment dels avantprojectes i els projectes d'obres en tots els seus aspectes, dels expedients de contractació necessaris i de l'execució d'obres directament o a través de convenis i la supervisió tècnica d'aquests projectes. Emissió d'informes tècnics o en relació amb la gestió pressupostària.
  
1.2. Servei de Gestió Immobiliària i de Promotors Públics, al qual correspon la preparació d'actuacions, el seguiment, la tramitació, la gestió i l'execució, si escau, de les funcions següents: valoració, compra i expropiació de terrenys; promoció d'habitatges en règim especial per promotors públics; actuacions protegibles en matèria de sòl i habitatge promogudes per altres organismes públics en virtut de convenis, actuacions de renovació urbana; proposta de concessió de subvencions legalment establides en l'àmbit dels apartats anteriors.
  
Així mateix, exercirà funcions d'assessorament tècnic i de suport a la gestió dels promotors públics en totes les matèries de la seua competència.
  
2. Divisió de Promoció Privada que està integrada pels serveis següents:
  
2.1. Servei de Seguiment, al qual correspon l'establiment de criteris generals i la coordinació de les actuacions desplegades pels serveis territorials de la Conselleria en matèria de qualificacions provisionals i definitives, certificats de rehabilitació, recursos, fiances i altres actuacions que siguen competència de la Conselleria en aquestes matèries.
  
2.2. Servei de Finançament, al qual correspon l'establiment de criteris generals i la coordinació de les actuacions desplegades pels serveis territorials de la Conselleria en matèria financera, subsidi d'interés, subvencions personals i altres actuacions sobre les quals la Conselleria tinga competència en aquestes matèries.
  
3. Divisió de Normativa Tècnica i Control de Qualitat, integrada pels serveis següents:
  
3.1. Servei de Normativa Tècnica, al qual correspon la redacció i el seguiment de les normes de disseny, qualitat i habitabilitat aplicables a l'edificació en general, i als edificis residencials en particular.
  
3.2. Servei de Qualitat d'Edificació, al qual correspon la coordinació de les actuacions de control de la qualitat d'obres de qualificació i del seguiment d'aquestes. El seguiment de les inspeccions per a l'homologació de laboratoris de control de la qualitat i la realització d'estudis de suport per a la redacció de normativa d'assaigs i programes d'investigació aplicada de materials i processos. La coordinació i el seguiment de les activitats dels laboratoris de control de la qualitat de l'edificació.
  
4. Servei de Suport Tècnic que exerceix les funcions de suport i d'assessorament tècnic del director general i de les altres unitats del centre directiu. S'ocupa de totes aquelles tasques encomanades pel director general i, específicament, de:
  
a) Elaboració de propostes, informes i memòries referents a formulació i seguiment dels plans i dels projectes a càrrec de la Direció General.
  
b) El seguiment i el control tècnic dels plans i dels programes d'actuació.
  
c) Avaluació tècnica de sistemes administratius i d'assignació de recursos.
  
d) Seguiment i preparació de les reunions de treball del director general amb institucions i ciutadans, i també de les seues assistències a consells i comissions dels quals forme part.
  
e) Suport tècnic a la resta d'unitats de la Direcció General en matèria de documentació, estudis, plans i programes.
  
DISPOSICIÓ DEROGATÒRIA
  
Mitjançant aquesta ordre queda derogada l'Ordre de 24 d'abril de 1997, del conseller d'Obres Públiques, Urbanisme i Transports, de desenvolupament del Decret 31/1997, de 26 de febrer, del Govern Valencià, així com també la resta de disposicions del mateix rang o inferior que s'oposen al que s'estableix aquesta ordre.
  
Aquesta ordre entrarà en vigor l'endemà de publicar-se en el Diari Oficial de la Generalitat Valenciana.
  
València, 7 d'abril de 1998
  
El conseller d'Obres Públiques, Urbanisme i Transports,


Còpia Permalink ELI